laion/Wikipedia-Exotic huggingface dataset:
פתחיה לב-טוב

פתחיה לב-טוב (גוטהארץ) (4 במאי 1882 – 10 בדצמבר 1963) היה מורה ומחנך, איש העלייה השנייה. ניהל את בית הספר העממי הראשון במושבה הרצליה. לב-טוב נולד וגדל במקרוב במחוז קייב שבאוקראינה. אביו היה רב ומלמד גמרא. עד לגיל 13 למד בחדר ולאחר מכן בעזרת מורה פרטי שהיה מחובבי ציון והעשיר ידיעתו בשפה ובספרות העברית והלאומית במקביל ללימודי רוסית וגרמנית. בשנת 1903 נשא לאשה את שרה. בשנות הפרעות ברוסיה 1904–1905 היה פעיל בהגנה העצמית היהודית במקרוב. לב-טוב נפטר ב-1963 ונקבר עם רעייתו בהרצליה. בגיל 16 החל ללמד במסגרת של שיעורים פרטיים עברית ורוסית. כשהיה בן 19 פתח במקרוב חדר מתוקן להוראת עברית בעברית ובו פעל במשך שבע שנים. לאחר מכן עבר ללמד בעיר צאריצין (לימים סטאלינגרד). רעייתו עזרה לו בהוראה במסגרת החדר המתוקן. גם בביתם הקפידו לדבר בעברית. במקרוב שימש גם כמזכיר האגודה הציונית והיה בה פעיל מסור. בסתיו 1909 עלה עם אשתו ובנו לארץ ישראל. לב-טוב עסק בהוראה בבית-הספר לבנות ביפו (1909), בבאר יעקב (1910-1915), ביסוד המעלה (1916-1919), במטולה וראש פינה (1920). עקב פרעות הערבים במטולה במרץ 1920 עבר למושבה עקרון ושם התגורר עד 1926. כשנוסד בית-הספר הראשון במושבה הרצליה, בשנת 1926, נתמנה למנהלו והתמיד בתפקיד זה עד סוף שנת 1948, כשיצא לגמלאות (בית הספר העממי שכן במבנה בו שכנה לאחר מכן עיריית הרצליה, ברחוב הנדיב). במשך השנים הרבות עזרה לו רעייתו בהוראה עזרה חיצונית, העניקה באופן התנדבותי שיעורים פרטיים לילדים בעלי קשיי למידה וילדי עולים חדשים מגרמניה ומארצות אחרות, שיד הוריהם לא השיגה לשכור להם מורה פרטי. אחרי שיצא לפנסיה לימד עברית לעולים חדשים במעברת הרצליה עד שנת 1960. לב טוב הדגיש את החינוך לחקלאות ופעל להקמת גן בוטני עבור תלמידי בתי הספר בהרצליה. הגן הוקם ליד בית הספר היסודי של הרצליה בשנת 1952 ונקרא על שמו עוד בחייו. בימי המשמרות למען עבודה עברית בכפר סבא היה לב טוב מראשוני המורים להתייצב במשמרות. לתמיהתו של המפקח על כך שהוא נוטש את משמרתו בניגוד להוראות שאסור למורה לעזוב את עבודתו כדי להשתתף בפעילות פוליטית ענה: "העבודה העברית הנה אחת העיקרים הציוניים, שעליו ייהרג ואל יעבור ... 24 שנים מחנך אני במושבות לעבודה עצמית ולעבודה עברית. מחנך אני כדרכי לא בנאומים אלא על ידי דוגמה ומופת. לולא השתתפתי עתה בהגנה על העבודה העברית, הייתי בעיני תלמידי כזקן שזקנותו ביישה את ילדותו, והייתי מאבד את כל דרכי כמחנך." במקביל לעבודתו בתחום החינוך פעל למען הקרן הקיימת לישראל. לב-טוב נבחר לאזרח-כבוד של העיר הרצליה. לזכרו יצא ספר זיכרון וניטעה חורשה ביער הקק"ל. על שמו נקרא בית הספר היסודי "לב-טוב" בשיכון דרום בהרצליה. דוד תדהר (עורך), "פתחיה לב-טוב (גוטהארץ)", באנציקלופדיה לחלוצי הישוב ובוניו, כרך יג (1963), עמ' 4205 פתחיה לב טוב, דבר, 11 בדצמבר 1963 מ. י., על יובל שלא נתקיים, דבר, 16 באפריל 1937 "יהודית", למורה, דבר, 2 בינואר 1945 מנחם אדיר, יובלו של מורה ותיק, דבר, 24 בדצמבר 1959 מיהו פתחיה לב-טוב?, פורטל בית הספר לב-טוב פתחיה לב-טוב באתר GRAVEZ גן בוטני על שם המורה פ. לב טוב, דבר, 22 בפברואר 1952 וראו גם: הונצח זכרו של פתחיה לב טוב ז"ל, מעריב, 30 בנובמבר 1964 ש. אנגל, למה הלכנו למשמרת?, דבר, 13 במאי 1964 ישעיהו אביעם, הרצליה גמלה לאזרחה הותיק, מעריב, 15 בפברואר 1960 אזכרה לפ. לב טוב נערכה בהרצליה, דבר, 22 בדצמבר 1965
גוגל

האם התכוונתם ל... גוגל (חברה) – חברה לשירותי אינטרנט גוגל ישראל – חברת גוגל בישראל גוגל (מנוע חיפוש) – מנוע חיפוש באינטרנט של חברת גוגל גיגול – תחדיש שמשמעותו חיפוש מידע באינטרנט באמצעות גוגל (מנוע חיפוש), ולעיתים גם חיפוש במנוע חיפוש אחר, כדוגמת בינג או Yahoo!. Google+ ("גוגל פלוס") – הרשת החברתית של חברת גוגל הלוגו של גוגל גוגול – מספר
סטולמן

האם התכוונתם ל... אריה לב סטולמן – רופא וסופר יהודי אמריקאי יצחק סטולמן – רב בארצות הברית נח סטולמן – תסריטאי ויוצר טלוויזיה ישראלי ריצ'רד סטולמן – פעיל למען תוכנה חופשית
Fsck

fsck (ראשי תיבות של: file system check) היא כלי-מערכת לבדיקת תקינות ורציפות של מערכת קבצים במערכות הפעלה ממשפחת Unix. באופן כללי, fsck מורצת באופן אוטומטי עם עליית מערכת ההפעלה כאשר מאובחן מצב של חוסר רציפות במערכת הקבצים עקב כיבוי לא מתוכנן של המחשב כתוצאה מקריסת מערכת או אובדן מקור כוח. בפועל fsck ממומשת בהתאם לסוג מערכת ההפעלה וסוגי ומערכות הקבצים שבהן היא תומכת. עם זאת, באופן כללי ניתן לחלק את האפשרויות של כלי זה למספר סוגים אפשרות לציין כיצד לפתור בעיות של חוסר רציפות ושגיאות במערכת הקבצים באופן אוטומטי. אפשרות לציין כיצד לפתור כל אבחון של בעיה באופן ידני - על פי שיקול מנהל המערכת. אפשרות לציין שלא תתבצע אף פעולת שינוי על מערכת הקבצים - אלא רק דיווח של שגיאות שנמצאו. כאשר מנהל המערכת מבצע שימוש יזום ב fsck, מערכת הקבצים צריכה להיות במצב שיבטיח בלעדיות ל fsck לבצע בה שינויים (כזה מצב יכול להתקבל על ידי הורדת מערכת הקבצים מנגישות - unmount, נגישות של מערכת הקבצים במצב קריאה בלבד עבור משתמשי המערכת, או הורדה כוללת של המערכת למצב תחזוקה) על מנת שלא תיפגע עקב כתיבות מיותרות בזמן הבדיקה והשינויים. כלים דומים במערכות הפעלה מסוג ווינדוס הם CHKDISK ו SCANDISK. דוגמה לשימוש במערכת הפעלה לינוקס: fsck /dev/sdb1 יבצע סריקה ותיקון שגיאות עבור מערכת הקבצים שמאוחסנת במחיצת הדיסק sdb1. man fsck Checking and Repairing File system with fsck Jargon File entry: fscking The many faces of fsck
One in a Million (שיר)

One in a Million (בעברית: אחד למיליון) הוא הסינגל השלישי של זמר ה-R&B האמריקני ני-יו, מתוך אלבום האולפן הרביעי שלו, Libra Scale. בבריטניה הופץ One in a Million בתור הסינגל השני מהאלבום, והוא הגיע למקום ה-4 במצעד ה-R&B הבריטי. הקליפ לשיר הושק ב-3 בספטמבר 2010, ובגרסת ה-DVD של האלבום הקליפ באורך של כ-9 דקות. הקליפ מושפע מהשיר The Way You Make Me Feel של מייקל ג'קסון. One in a Million הפך להיות השיר ה-8 של ני-יו שהגיע ל-20 הגדולים במצעד הסינגלים הבריטי, והשני שמגיע ל-20 הגדולים מתוך האלבום Libra Scale. השיר הגיע למעמד של סינגל זהב באיטליה. One in a Million הוא השיר הנצפה ביותר של ני-יו בערוץ היוטיוב שלו, עם מעל ל-200,000,000 צפיות. מידע על היצירה "One in a Million" באתר מיוזיק בריינז הקליפ לשיר באתר יוטיוב [1] מידע על One in a Million, באתר המצעד האיטלקי, ארכיון ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
One in a Million

האם התכוונתם ל... One in a Million (אלבום) – אלבום של הזמרת האמריקאית אליה. One in a Million (שיר) – שיר של זמר ה-R&B האמריקני, ני-יו.
פרפרים (סרט)

פרפרים הוא סרט קולנוע צרפתי משנת 2002, בבימוי פיליפ מואיל. הסרט עוסק בילדה המצטרפת למסע החיפושים של שכנה המבוגר אחר פרפר נדיר. הסרט זכה לביקורות חיוביות מצד המבקרים. אלזה (קלייר בוניש) עוברת יחד עם אמה לבית דירות חדש. אמה עובדת כל היום, ואלזה המשועממת והסקרנית פוגשת את השכן ג'וליאן (מישל סרו), אספן פרפרים נדירים, ומתחילה להתלוות אליו ולהתעניין באוסף שלו. ג'וליאן רואה בה תחילה כמטרד. בהמשך הוא יוצא לחפש פרפר נדיר במיוחד בשם "איזבלה", ואלזה יוצרת בערמומיות מצב בו הוא נאלץ לקחת אותה עמו. במהלך המסע נרקמים ביניהם יחסים מיוחדים, קרבה וחום. ג'וליאן מספר כיצד החל בתחביב לאחר מות בנו הצעיר שאסף פרפרים. בינתיים העניינים מסתבכים כאשר אמה של אלזה לא מוצאת את בתה ומודיעה על כך שנחטפה. בסיום הסרט אלזה וג'וליאן חוזרים הביתה ללא הפרפר. "פרפרים", במסד הנתונים הקולנועיים IMDb (באנגלית) "פרפרים", באתר נטפליקס "פרפרים", באתר AllMovie (באנגלית) "פרפרים", באתר Rotten Tomatoes (באנגלית) "פרפרים", באתר Metacritic (באנגלית) "פרפרים", באתר אידיבי "פרפרים", במסד הנתונים הקולנועיים KinoPoisk (ברוסית) פרפרים - ביקורת על הסרט, באתר עין הדג ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מנחם כהנא

מנחם יצחק כהנא (נולד ב-1946) הוא פילולוג, פרופסור אמריטוס בחוג לתלמוד של האוניברסיטה העברית בירושלים. כהנא הוא מבכירי החוקרים של מדרשי ההלכה. זכה בפרס א.מ.ת. לשנת 2009. כהנא החל את דרכו המחקרית באוניברסיטה העברית בירושלים. את עבודת הדוקטורט שלו, אקדמות להוצאה חדשה של ספרי במדבר, כתב בהדרכת פרופ' אליעזר שמשון רוזנטל. בעבודה זו הניח את היסודות להוצאה לאור של מהדורה מדעית חדשה עם ביאור מקיף למדרש ספרי במדבר. לאחר עבודה של למעלה משלושים שנה, השלים כהנא משימה זו עם פרסומה של המהדורה בחמישה כרכים (שני כרכי מהדורה ושלושה כרכי פירוש, בשנים תשע"א–תשע"ה). במסגרת חיפושיו בספריית לנינגרד אחר כתבי יד עם פירוש רבינו הלל לספרי במדבר, גילה כהנא כי בכתביו של הקראי ישועה בן יהודה מצויה התייחסות למדרש הלכה שנעלם מאיתנו עד כה. כהנא זיהה כי מדרש זה מתאים לסוגת מדרש הספרי זוטא לספר במדבר. כהנא אסף את ציטוטיו של ישועה בן יהודה, קטעים נוספים מספר פתרון תורה וממדרש נוסף, והוציא לאור את מדרש ספרי זוטא לדברים. ספר אחר שפרסם כהנא מסתמך על מחקר משותף שלו עם דניאל בויארין בו השוו בין חומר אגדי במדרשי ההלכה לפרשת עמלק. כהנא ביסס את הקביעה שמדובר בחומר אגדי המשותף לשתי המכילתות, והוכיח את משניותו של החומר במכילתא דרשב"י ביחס לזה שבמכילתא דר' ישמעאל. כהנא אף פנה מפעם לפעם מעיסוקו המרכזי – מחקר מדרשי ההלכה – לעיסוק במחקר המשנה והתלמוד הבבלי. שני מאמרים שפרסם על מחקר התלמוד הבבלי מדגישים את עריכתו הספרותית המדוקדקת המבססת מגמה כלשהי אליה מכוון התלמוד הבבלי. כהנא הנחה תלמידי מחקר רבים בחקר מדרשי ההלכה ובחקר התלמוד הבבלי. מנחם כהנא הוא נצר למשפחת כהנא הלר. תושב אלון שבות שבגוש עציון. בין ילדיו - פרופ' מעוז כהנא ומנכ"ל משרד התפוצות לשעבר דביר כהנא. אוצר כתבי היד של מדרשי ההלכה: שחזור העותקים ותיאורם, ירושלים תשנ"ה המכילתות לפרשת עמלק: לראשוניותה של המסורת במכילתא דרבי ישמעאל בהשוואה למקבילתה במכילתא דרבי שמעון בר יוחאי, ירושלים תשנ"ט ספרי זוטא דברים: מובאות ממדרש תנאי חדש, ירושלים תשס"ג קטעי מדרשי הלכה מן הגניזה, ירושלים תשס"ה ספרי במדבר: מהדורה מבוארת (בחמישה כרכים), מאגנס, ירושלים תשע"א–תשע"ה 'מפני תיקון העולם' - תלמוד בבלי מסכת גיטין פרק רביעי, מאגנס, ירושלים, 2020 דרש המזהיר - ותרומתו למחקר ספרי דברים ומכילתא דברים, מוסד ביאליק, ירושלים, 2022 מנחם כהנא, באתר Academia.edu ריאיון עם פרופסור מנחם כהנא - פרס אמת 2009, סרטון באתר יוטיוב קורות חייו באתר א.מ.ת. רשימת הפרסומים של מנחם כהנא, בקטלוג הספרייה הלאומית רשימת המאמרים של מנחם כהנא באתר רמב"י מנחם יצחק כהנא (1946-), דף שער בספרייה הלאומית הספרים של מנחם יצחק כהנא, באתר "סימניה" ד"ר עוזיאל פוקס, ‏מתקן עולם: עיונו התלמודי של פרופ' מנחם כהנא חותר לאמיתה של תורה, בעיתון מקור ראשון, 15 באוגוסט 2021 עבודת הדוקטורט באתר הוצאת מאגנס מבוא לספר באתר מאגנס ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שלאק

שלאק (Shellac) הוא פולימר טבעי המיוצר על ידי חרקים קטנים (Laccifer lacca ,Kerria lacca [אנ']) בגודל 1–4 מ"מ, הגדלים על עצים בהודו, תאילנד, וארצות סמוכות. נקבות החרקים מוצצות שרף מהעץ עליו הן חיות, מייצרות מהשרף בתוך גופן חומר פלסטי דביק הנקרא סטיקלאק (Sticklac), מוסיפות לסטיקלאק 3%-6% שומן מתוך גופן, ופולטות את הסטיקלאק כחומר הגנה מפני מזיקים וכדבק העוזר להן להיצמד אל פני העץ. הסטיקלאק מכיל בערך 80% חומר פלסטי טבעי המיוצר על ידי החרקים בתוך גופם. הסטיקלאק איננו שרף עץ ואיננו דומה לדבש דבורים. תהליך ייצור הסטיקלאק משרף העץ בתוך גוף החרקים דומה לתהליך ייצור גבינה מחלב. כמו שהחלב הופך לגבינה על ידי תוספת חומר כימי - רנט (rennet), כך שרף העץ הופך לחומר פלסטי על ידי תוספת כימיקלים מתוך גוף החרקים (תהליך כימי הנקרא פילמור). נקבת החרקים מטילה ביצים בתוך הסטיקלאק. הזחלים בוקעים מהביצים וגדלים בתוך הסטיקלאק. אחרי שהזחלים גדלים ויוצאים מהסטיקלאק, מגרדים פועלים את הסטיקלאק מעל פני העץ. הסטיקלאק הגולמי מעורב בפירורים של קליפת עץ ובחרקים שלא הספיקו לברוח. את הסטיקלאק הגולמי מנקים על ידי חמום לטמפרטורה בה הסטיקלאק ניתך (בין 80 ל-120 מעלות צלזיוס) ואז אפשר לסנן את הסטיקלאק הנוזל מפירורי העץ ומהחרקים שנשארו בתוכו. תהליך הניקוי כולל גם שטיפה במים והמסת הסטיקלאק באלכוהול. שלב ביניים בתהליך הניקוי יוצר חומר הנקרא סידלאק (Seedlac). עם סיום תהליך הניקוי מקבלים את החומר הפלסטי הנקי הנקרא שלאק (Shellac). את השלאק מייבשים ומוכרים כפתיתים או באבקה אותם ממיסים באתנול כדי ליצור תערובת נוזלית. לשלאק צבעים רבים החל בגוון בהיר ביותר (פלטינה) ועד לחום כהה, עם גוני ביניים של חום, צהוב ואדום. הצבע מושפע מכמות שאריות החרקים בתערובת ובעונת האסיף. בתהליך זיקוק נוסף על ידי המסת השלאק באתנול ובנוזלים אחרים, אפשר להמשיך ולנקות את השלאק מחומרים בלתי רצויים ומחומר הצבע שהוא מכיל, עד שמקבלים אבקת שלאק לבנה המשמשת בעיקר לציפוי מאכלים. השלאק משמש לטיפול במשטחי עץ, בתעשיית המזון (למשל, בזיגוג תפוחי עץ לשמירת הברק והטריות) ובמלאכות יד. הוא משמש כחומר זיגוג בכמוסות רפואיות. סביב השימוש בשלאק המופק מהפרשות חרקים לצורך ציפוי מאכלים התעורר דיון הלכתי אם הדבר מותר כפי שמותר לאכול דבש אותו מפיקה הדבורה (אגרות משה ועוד), או שמא תהליך ייצור הסטיקלאק בגוף החרקים הוא תהליך עמוק יותר בו ישנה התערבות משמעותית יותר של גוף החרק בייצור, ועל כן דינו כפי הכלל 'היוצא מן הטמא - טמא' (הרב אלישיב, הרב מרדכי אליהו ועוד). כיום רוב גופי הכשרות לא נותנים כשרות למאכלים שצופו בשלאק. הרב חיים אדלר, של-לק מותר או אסור?, הליכות : בטאון המועצה הדתית בתל אביב יפו, גיליון 9–88, תשרי תשמ"א, עמ' 15–17. מדיה וקבצים בנושא שלאק בוויקישיתוף שלאק, באתר אנציקלופדיה בריטניקה (באנגלית) הרב ישי מלכה, כשרות השלאק, בערוץ הידברות סקירה עובדתית-הלכתית בעניין השלאק הרב חגי הראל, כשרות השלאק, באתר ישיבת היכל אליהו "How and why to mix fresh shellac", StewMac. "Shellac as a Woodworking Finish", Woodwork Details, Mar 26, 2021. Fruit Coatings (Wax), Northwest Horticultural Council, 8/16/18. George O'Hanlon, "Shellac—Applications and Use in Art", Natural Pigments, June 10, 2013. Barbosa, J. & Conway, B. & Merchant, H., (2017) “Going Natural: Using polymers from nature for gastroresistant applications”, British Journal of Pharmacy 2(1). doi: https://doi.org/10.5920/bjpharm.2017.01 כשרות השלאק באתר פניני הלכה מאת הרב אליעזר מלמד ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
שלהבת חסדיאל

שַׁלְהֶבֶת חַסְדִּיאֵל (נולדה ב־15 בספטמבר 1970) היא אשת תקשורת חרדית ומנכ"לית התאגיד העירוני מרום של עיריית ירושלים. חסדיאל נולדה בבני ברק ליהודה מאיר שפירא, נכד לאדמו"ר מטלוסט, אחיו של רבי מאיר שפירא מלובלין, מחולל רעיון הדף היומי. למדה בבית הספר חורב ברמת גן ולאחר מכן בתיכון לוסטיג ברמת גן, התנדבה שנה באגודת יד שרה, והשלימה לימודים לתואר ראשון במדע המדינה, כלכלה וסוציולוגיה, באוניברסיטת בר-אילן ולימודי תקשורת בבית ספר "כותרת" שעל יד אוניברסיטת תל אביב. הייתה הכתבת הפוליטית האישה הראשונה במגזר החרדי. החלה את דרכה המקצועית בעיתון "יום ליום", וכן שימשה עורכת פוליטית של השבועון החרדי "בקהילה" והייתה לאחת הנשים הראשונות בעולם העיתונות החרדי. בשל כך נאלצה לחתום על כתבותיה בשם ש. חסדיאל וח. שלהבת, עד שמעסיקיה אישרו שתחתום בשמה המלא. שידרה ברדיו קול חי מיום הקמתו תוכנית ראיונות פוליטית ואקטואליה. כמו כן השתתפה בתוכנית הטלוויזיה "המטבחון" של דן שילון, והגישה פינה שבועית בתוכנית הדת של נחום לנגנטל, בערוץ 1. בשנת 2007 ייסדה חסדיאל מגזין לייף סטייל ראשון מסוגו בחברה החרדית בשם "Fine", העוסק בעיצוב פנים, עסקים, תיירות, אופנה, משלב כתבות קונספט, ומתאים להווי החיים הדתי-חרדי. חסדיאל עסקה דרך חברת אריאל בייעוץ בענייני תרבות המגזר החרדי לעיריית ירושלים. כמו כן היא חברה בדירקטוריון של חברת וילי פוד השקעות ושימשה כיועצת של האו"ם לענייני מגזר החרדי. ב-2019 מונתה חסדיאל לכהן כחברה במועצה לביקורת סרטים ומחזות של משרד התרבות. החל מ-2020 מכהנת כמנכ"ל התאגיד העירוני "מרום" – תאגיד העירוני לקידום חוסן קהילתי בירושלים. הייתה נשואה לסופר והתסריטאי יאיר חסדיאל, ולאחר עזיבתו את העולם החרדי השניים התגרשו. היא אם לשלושה ילדים, ומתגוררת בבני ברק. מדיה וקבצים בנושא שלהבת חסדיאל בוויקישיתוף אתר מגזין "פיין" מתחת לשטריימל - האישה בחברה החרדית, ראיון עם שלהבת חסדיאל בסדרה של אוניברסיטת חיפה, ינואר 2010 רותי קדוש, שלהבת קודש, באתר nrg‏, 10 ביוני 2010 מורן מימוני, ‏שלהבת חסדיאל: הדרייב שלי כנראה לא יודע להיגמר, באתר onlife,‏ 24 בנובמבר 2016 חנני בלייך, "ברעננה מסתובבים בלי מסיכות, אבל את החרדים בבני ברק מחפשים כל הזמן", באתר ישראל היום, 23 ביולי 2020 מהרבנית לעיתונאית: עשר הנשים החרדיות המשפיעות, באתר כיכר השבת, 9 ביולי 2019 רותי קדוש, שלהבת קודש, באתר nrg‏, 10 ביוני 2010 מינויים למועצה לביקורת סרטים | מספר החלטה 1800, באתר GOV.IL שלהבת חסדיאל, דבר מנכ"לית מרום, באתר עיריית ירושלים יצחק טסלר, גולה בארצו: מהגטו החרדי, להתבוללות החילונית, באתר ynet, 6 בפברואר 2013
טכנודע

האם התכוונתם ל... מדעטק – מוזיאון מדע בחיפה שנקרא בעבר "טכנודע" טכנודע חדרה – מרכז לחינוך מדע וטכנולוגיה בחדרה.
המשחקים הפאראלימפיים ארנהם (1980)

המשחקים הפאראלימפיים ה-6 נערכו במרכז הספורט הלאומי פפנדל (אנ') ליד ארנהם, הולנד בשנת 1980. המשתתפים חולקו ל-4 קטגוריות: קטיעה, שיתוק מוחין (לראשונה במשחקים), לקות ראייה וכיסא גלגלים. באולימפיאדה התקיימו תחרויות ב-13 ענפים: אתלטיקה, הטלת חיצים, הרמת משקולות, חץ וקשת, טניס שולחן, כדורת דשא, כדורסל, כדורעף, כדור שער, סייף, סנוקר, קליעה ושחייה. הפרלמנט של הולנד, כמדינה מארחת, קיבל החלטה שקראה לנבחרת דרום אפריקה "בלתי רצויה" בשל משטר האפרטהייד שהונהג בה. לכן דרום אפריקה (השתתפה במשחקים מאז 1964) נעדרה מהמשחקים הפאראלימפיים עד שנת 1992. ישראל במשחקים הפאראלימפיים ארנהם (1980) מדיה וקבצים בנושא המשחקים הפאראלימפיים ארנהם בוויקישיתוף אתר האינטרנט הרשמי של המשחקים הפאראלימפיים ארנהם (באנגלית) ערך זה הוא קצרמר בנושא ספורט ובנושא הולנד. אתם מוזמנים לתרום לוויקיפדיה ולהרחיב אותו.
RE

האם התכוונתם ל... Recursively Enumerable set - בחישוביות, קבוצה ניתנת למנייה רקורסיבית המחלקה RE Regular Expression - במדעי המחשב, ביטוי רגולרי
יהודה לייב לוין (רב)

הרב יהודה לייב לוין (ברוסית: Йехуда Лейб Ле́вин;‏ 1894, ניקופול - 1971, מוסקבה) היה רבה של מוסקבה וראש ישיבת "קול יעקב". אביו, אליהו שמואל לוין היה רבה הראשי של ניקופול. יהודה לייב למד בישיבות ניז'ין וישיבת כנסת בית יצחק בסלובודקה. ב-1916 הוסמך לרבנות. שלוש שנים למד אחר כך בבית מדרש ציוני-עברי למורים בדנייפרופטרובסק. כיהן כרב ביישובים שונים עד שהתמנה ב-1957 לתפקיד ראש ישיבת "קול יעקב" במוסקבה. באותה שנה, לאחר פטירתו של הרב שלמה שליפר, נעשה לרבה הראשי של מוסקבה. הרב ספג ביקורת חריפה על הגנתו על המשטר הסובייטי. בנאום בשנת 1968 הרב הכחיש את קיומה של אנטישמיות בברית המועצות ואמר ש"כל המגבלות על תרבות, עבודות ודברים דומים הוסרו, וליהודים יש אותם זכויות שיש ללאומים אחרים". הוא אמר שההאשמות באנטישמיות באות "מלשון הרע ורכילות" והן מופצות על ידי "נביאי שקר שמנסים לקלקל את היחסים בין ממשלות". הוא אמר שיהודי אמריקה יכולים לנסוע לברית המועצות ולראות בעצמם שיהודי ברית המועצות "תופסים מקום בולט במדע ובתעשייה, בספרות ובאומנות, ואנחנו, כמו שער העמים, תורמים את חלקנו לכל ענפי הידע, לכלכלה ולבניית החברה הסוציאליסטית". דבריו של הרב לוין עוררו סערה באולם, כשחלק מהנוכחים החלו לצעוק לעברו כי הוא שקרן וקריאות נאצה נוספות. הנאום התפרסם ועורר תגובות נזעמות. ד"ר נחום גולדמן, נשיא הקונגרס היהודי העולמי, כתב שתגובות אלו מפגינות "חוסר הבנה של המצב העדין של יהודי ברית המועצות, ובמיוחד מקומו של הרב לוין, שמנסה לשמר חיים יהודיים ברוסיא בנסיבות קשות". הרבי מלובביץ', שבעצמו נפגש עם הרב לוין במהלך ביקורו בארצות הברית בשתי פגישות - התייחס לסערה בשיחה שנשא בפני חסידיו בהתוועדות, וטען כי היה זה מעשה לא הוגן להטיח ברב לוין את ההאשמות כשידוע כי הרב לוין עצמו אינו מסכים עם התעמולה והוא אינו יכול לומר את האמת. הרבי הוסיף, כי הטענה שהופנתה לרב לוין צריכה לחזור אל הקוראים אותה על מצב הפצת היהדות במקומות בהם הדבר כן מתאפשר. מרדכי אלטשולר, יהדות במכבש הסובייטי - בין דת לזהות יהודית בברית-המועצות 1964-1941, מרכז זלמן שזר, 2007. יהודה לייב לוין (רב), במהדורת האינטרנט של האנציקלופדיה היהודית בשפה הרוסית (ברוסית) הקלטה של פגישת הרב לוין עם הרבי מליובאוויטש, בביקורו בארצות הברית מצבתו באתר "עדה המצבה" תורת מנחם התוועדויות תשכ"ח חלק ג, שיחת י"ב תמוז תשכ"ח סעיף לג ערך זה הוא קצרמר בנושא תולדות עם ישראל. אתם מוזמנים לתרום לוויקיפדיה ולהרחיב אותו.
זארה טינדל

זארה אן אליזבת טינדל (באנגלית: Zara Anne Elizabeth Tindall; נולדה ב-15 במאי 1981) היא בתה השנייה של אן, הנסיכה המלכותית ומספר 21 בסדר הירושה לכתר הבריטי. זוכת מדליית כסף ברכיבה קבוצתית באולימפיאדת לונדון ואלופת העולם ברכיבה אישית (אאכן 2006). זארה אן אליזבת פיליפס נולדה בבית החולים סנט מרי בפדינגטון, לונדון, בתם השנייה של הנסיכה אן ושל קפטן מארק פיליפס. אחיה, פיטר פיליפס, נולד ארבע שנים לפניה. היא נכדתה של המלכה מצד אמה, אך אינה נושאת בתואר מלכותי – אמהּ ביקשה שלא יינתנו לילדיה תארים וחובות מלכותיים. בשנת 1992 התגרשו הוריה, ושניהם נישאו לאחר מכן לבני זוג אחרים. לטינדל שתי אחיות נוספות שנולדו לאביה מנשים שונות. מגיל צעיר הצטיינה טינדל בספורט, במיוחד בהוקי, באתלטיקה וברכיבה על סוסים, ענף שבו ייצגה את אנגליה בתחרויות שונות. טינדל זכתה בתארים שונים באליפויות רכיבה שונות, ובשנת 2006 נבחרה על ידי ה-BBC כ"אישיות הספורטיבית של השנה". באליפות אירופה ב-2005 בבלנהיים זכתה במדליות זהב במקצה האישי ובתחרות הקבוצתית, ובאליפות העולם ב-2006 באאכן, גרמניה זכתה במדליית זהב אישית ובמדליית כסף קבוצתית. באליפות אירופה ב-2007 בפרטוני דל ויוורו, רומא, איטליה, זכתה במדליית זהב בתחרות הקבוצתית. באולימפיאדת לונדון ב-2012 זכתה במדליית כסף בתחרות הרכיבה הקבוצתית. טינדל למדה פיזיותרפיה באוניברסיטת אקסטר. ביולי 2010 הושק קו בגדי ספורט בעיצובה, שנשאו את השם ZP176 – לפי מספרה של טינדל בעת ייצוג אנגליה בתחרות הראשונה שבה השתתפה. בדצמבר 2010 הודיע ארמון בקינגהאם על אירוסיה של טינדל לבן זוגה, שחקן הרוגבי מייק טינדל. השניים נישאו ב-30 ביולי 2011 בסקוטלנד. ב-17 בינואר 2014 נולדה לשניים בת, מיה טינדל. ב-18 ביוני 2018 נולדה בתם השנייה לנה. ב-21 במרץ 2021 נולד בנם לוקאס פיליפ טינדל. אתר האינטרנט הרשמי של זארה טינדל (באנגלית בריטית) מדיה וקבצים בנושא זארה טינדל בוויקישיתוף זארה טינדל, באתר הוועד האולימפי הבין-לאומי זארה טינדל, באתר olympedia.org זארה טינדל, באתר פדרציית הרכיבה הבין-לאומית Associated Press, בלי רעש וצלצולים: זוג מלכותי חדש בבריטניה, באתר ynet, 30 ביולי 2011 Queen's granddaughter gives birth to baby boy 'on the bathroom floor', ITV News, ‏2021-03-24 (באנגלית)
יעקב הגר

הרב יעקב הגר (נולד בי' בתשרי ה'תשט"ז - 26 בספטמבר 1955) הוא האדמו"ר הנוכחי מסרט ויז'ניץ וחבר מועצת גדולי התורה של אגודת ישראל. נולד ביום הכיפורים ה'תשט"ז, לרבי אליעזר הגר האדמו"ר מסרט ויז'ניץ ולחיה צירל, בתו של הרב שלום עוזר ברוין מקריית אתא. התחנך במוסדות החסידות, ולמד בישיבת יחל ישראל. נישא לחוה, בתו של הרב דוד מתתיהו רבינוביץ, האדמו"ר מביאלא בני ברק. בשנת ה'תשס"א מונה לרב הקהילה. סייע לאביו בהנהגת החסידות ויצא מדי שנה לארצות הברית ולמדינות אירופה לגיוס כספים. לאחר פטירת אביו בשנת תשע"ה (2015) מונה לאדמו"ר במקומו. בינו לבין חלק מבני משפחתו התקיימו עוד בחיי אביו מאבקי שליטה על החסידות ונכסיה, שהמשיכו גם לאחר מכן. בשנת תשע"ו (2016) צורף כחבר למועצת גדולי התורה של אגודת ישראל. הורה לבחורי החסידות להקפיד על ביגוד חסידי שמרני, כמו משקפיים מפלסטיק וחליפות ללא עיטורים. נחשב לבעל קו שמרני בהנהגת החסידות יותר מאביו. בתו טויבא אסתר נשואה לרב יואל איתמר קרויז, בנו של הרב שמואל דוד קרויז (יי') רב קהילת אודווארי שבברוקלין, משמש כראש כולל אברכים ברמת ויז'ניץ. בנו ברוך נשוי לשרה רבקה, בת רבי מנחם מנדל הגר האדמו"ר ממרכז חסידי ויז'ניץ. בתו יוכבד נשואה לרבי מנחם מנדל דוד הגר, בן רבי שרגא פייבוש הגר, האדמו"ר מקוסוב. ממלא מקום אביו באדמו"רות, לפני כן כיהן כרב ביהמ"ד קאסוב בירושלים ובעבר כיהן כמגיד שיעור בישיבת יחל ישראל. בנו יחיאל יהושע נשוי לנחמה חיה, בת רבי חיים שאול טאוב, האדמו"ר ממודזיץ'. בנו הרב שלום עוזר נשוי לדבורה יוטא לאה, בת רבי חיים מיכאל ביברפלד, האדמו"ר מזלטיפולי-צ'ורטקוב בלונדון. מכהן כרב קהילת סערט ויז'ניץ בירושלים. שאול כהנא, ‏סערה בסערט ויז'ניץ: האדמו"ר הוברח מביתו, באתר כיכר השבת, 24 באוקטובר 2012 ירוחם שמואלביץ, הסערה בסערט ויז'ניץ: "מלך שמחל על כבודו אין כבודו מחול", י"ד בחשון ה'תשע"ג רויטל חובל, מלחמת הירושה על כס האדמו"ר מתנהלת דווקא ברשת האינטרנט, באתר הארץ, 3 ביוני 2011 שני גיסיו הקימו חצרות משלהם. וראו גם - חרדים 10, מי עמד מאחורי הפריצה לדירתו של הרבי מסערט ויז'ניץ בצפת? • צפו, באתר חרדים10, 16 באוגוסט 2018 ישראל כהן, ‏'המועצת' תתכנס; "הרפורמים - הדבר הכי מאיים על היהדות", באתר כיכר השבת, 24 בפברואר 2016. משה ויסברג, הרבי מסערט ויז'ניץ: לעבור למשקפי פלסטיק, באתר בחדרי חרדים, ג' בכסלו ה'תשע"ז, 2016 חסידי סערט ויז'ניץ בארץ הקודש מקדמים בברכה הרה"צ רבי שלום עוזר האגער בנו הצעיר פון האד' מסערט ויז'ניץ באתר בחצרות הקודש
ברברה דיין

ברברה דיין (באנגלית: Barbara Dane; נולדה ב-12 במאי 1927) היא זמרת אמריקנית ששרה פולק, בלוז וג'אז. ילדותה של דיין עברה עליה בדטרויט לאחר שהוריה עברו לשם בשנות העשרים מארקנסו. בתיכון היא שרה בהפגנות למען שוויון זכויות גזעי, ולמען צדק כלכלי. ב-1949 עברה דיין עם משפחתה לסן פרנסיסקו ושם שרה פולק ושירים אקטואליים ברחבי העיר וגם בטלוויזיה וברדיו. בזכות תחיית הג'אז שהתרחשה בעיר בשנות החמישים היא נעשתה מפורסמת עם גרסתה האישית לשירת בלוז וג'אז. ג'אזיסטים מניו אורלינס כמו ג'ורג' לואיס, קי אורי ומקומיים כמו טורק מרפי, ברט ביילס, בוב מילק ואחרים הזמינו אותה לנגן יחדיו באופן קבוע. לאונרד פד'ר תיאר אותה כ"בסי סמית בסטריאו" ובטיים מגזין אמר עליה "הקול שלה טהור ועשיר... נדיר כמו יהלום עשרים קרט". בשנת 1959 הסב לואי ארמסטרונג את תשומת לב קוראי טיים מגזין לברברה דיין ושיבח אותה רבות, והזמין אותה להופיע איתו יחדיו (סרטון מההופעה). דיין הופיעה למען המאבק לזכויות האזרח, ונגד ההסלמה במלחמת וייטנאם ובהפגנות למען השלום. ברברה הייתה המוזיקאית הראשונה שהופיעה בקובה לאחר המהפכה. מדיה וקבצים בנושא ברברה דיין בוויקישיתוף ברברה דיין, במסד הנתונים הקולנועיים IMDb (באנגלית) ברברה דיין, באתר AllMusic (באנגלית) ברברה דיין, באתר MusicBrainz (באנגלית) ברברה דיין, באתר Discogs (באנגלית) ברברה דיין, באתר Songkick (באנגלית)